open-index/open-wikipedia-markdown huggingface dataset:
Harry Potter ja kuoleman varjelukset (videopeli)

**Harry Potter ja kuoleman varjelukset** on EA Bright Lightin kehittämä ja Electronic Artsin julkaisema  kaksiosainen Harry Potter -sarjan toimintaseikkailupeli.

Pelin ensimmäinen osa (*Harry Potter and the Deathly Hallows – Part 1*) julkaistiin marraskuussa 2010 Microsoft Windowsille, Nintendo DS:lle, Wiille, PlayStation 3:lle ja Xbox 360:lle. Toinen osa (*Harry Potter and the Deathly Hallows – Part 2*) julkaistiin heinäkuussa 2011 samoille alustoille.

## Katso myös
* Harry Potter ja kuoleman varjelukset, osa 1
* Harry Potter ja kuoleman varjelukset, osa 2
Denis Kuljaš

**Denis Vladislavovitš Kuljaš** (, s. 31. toukokuuta 1983 Omsk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän pelaa nykyisin KHL:ssä Avtomobilist Jekaterinburgin paidassa, edustettuaan aiemmin myös TsSKA Moskovaa, Dynamo Moskovaa ja Avangard Omskia.

## Pelaajaura

Kuljaš aloitti ammattilaisuransa A-sarjatasolla 20-vuotiaana vuonna 2003, jolloin hänet valittiin Venäjän superliigassa tuolloin pelanneeseen TsSKA Moskovaan. Ansiokkaiden esitystensä johdosta NHL-joukkue Nashville Predators varasi hänet riveihinsä vuoden . Venäläinen ei kuitenkaan koskaan päässyt pelaamaan yhtään liigaottelua, vaan hänet myytiin toiseen moskovalaisseuraan, Dynamo Moskovaan. 

Siirtokiistojen johdosta Kuljašin oli vaikea säilyttää pelitasonsa uusissa peliympyröissä. Tämän johdosta hän teki paluun TsSKA Moskovaan kolme vuotta myöhemmin, jolloin pelit alkoivat jälleen sujua. 2009 puolustaja saavutti jo pääsarjauransa 50. täysosuman. Kauden 2009–2010 aikana Kuljaš vaihdettiin jälleen kiistanalaisella kaupalla kahteen puolustajaan, ja venäläisen oli aika palata kotikaupunkiinsa, kaupungin edustusjoukkue Avangard Omskiin. Kaudeksi 2011–2012 hän siirtyi Ak Bars Kazaniin.

Kuljaš on esiintynyt myös ajoittain Venäjän maajoukkueessa. Hän pelasi seitsemän ottelua vuoden 2006 MM-kilpailuissa ja on valittu useita kertoja edustamaan maataan Euro Hockey Tour -turnauksiin.

Kuljash ampui maailman kovimman lyöntilaukauksen vuonna 2011 KHL:n kovin laukaus -kisassa. Kiekon nopeudeksi mitattiin 177,58 km/h.

## Tilastot

## Lähteet
* 
* 

### Viitteet
Perhon kirkko

**Perhon kirkko** on Perhon kunnassa sijaitseva vuonna 1903 valmistunut Perhon seurakunnan puinen ristikirkko. Kirkko on järjestyksessä toinen Jängänharjulla samalla paikalla sijainneista kirkoista. Ensimmäinen kirkko valmistui vuonna 1782.

Edellisen kirkon hirsiä on käytetty nykyisessä rakennuksessa. Kirkkoa on korjattu vuonna 1990 sekä maalattu vuosina 1993 ja 2009. Kellotapuli on rakennettu vuonna 1799 ja peruskorjattu 1840.
## Hautausmaa
Kirkon sankarihautausmaa ja sen muistomerkki ovat kuvanveistäjä Ilmari Wirkkalan suunnittelemat. Muistomerkki paljastettiin 12. elokuuta 1951. Muistomerkin pronssinen kohokuva on kuvanveistäjä Tapio Wirkkalan teos . Vapaussodan muistomerkin kohokuva on taidemaalari Leo Korpelan suunnittelema.

## Lähteet
* Perhon seurakunta 

### Viitteet
Janus (täsmennyssivu)

**Janus** tarkoittaa muun muassa seuraavia:

*Janus, roomalaisen mytologian alkujen, loppujen ja muutoksen sekä ovien ja porttien jumala
*Janus, Saturnuksen kuu
*Janus, aikakauslehti
*Janus, etunimi
*Janus Records, vuosina 1970–1979 toiminut yhdysvaltalainen levy-yhtiö
*Zündapp Janus, vuosina 1957–1958 valmistettu kääpiöauto
*Janus-kinaasi 1, *JAK-1*, ihmisen tyrosiini-kinaasiproteiini

;Britannian kuninkaallinen laivasto
*Janus-luokka, torpedovenehävittäjäluokka
* HMS Janus (1778), 44-tykkinen Roebuck-luokan viidennen luokan alus
* HMS Janus (1796), 32-tykkinen viidennen luokan alus
* HMS Janus (1844), puinen siipiratassluuppi
* HMS Janus (1856), Clown-luokan puinen potkurilla varustettu tykkivene
* HMS Janus (1895), Janus-luokan torpedovenehävittäjä
* HMS Janus (F53), J-luokan hävittäjä

## Sukunimi

*Goran Janus (s. 1970) slovenialainen mäkihyppääjä ja valmentaja
*Jaroslav Janus (s. 1989), slovakialainen jääkiekkomaalivahti
*Jill Janus (1975–2018), yhdysvaltalainen heavy metal -laulaja
*Miroslav Januš (s. 1972), tšekkiläinen riistamaaliampuja
*Samantha Zoe Janus (s. 1972), brittiläinen näyttelijä ja laulaja.
Taeyang

**Dong Young-bae** () (s. 18. toukokuuta 1988), käyttää nimiä **Taeyang** (태양) ja **Sol,** on eteläkorealainen laulaja. Taeyang on yhtyeen Big Bang jäsen, joskin hän tehnyt myös soolouraa. Taeyang on myös taitava tanssija, ja jotuen häntä sanotaankin Big Bangin ”tanssijaksi”.

Niin Big Bangin kuin Taeyanginkin levy-yhtiönä toimii YG Entertainment, johon Taeyang valittiin harjoittelijaksi jo 12-vuotiaana. Taeyangin ensiesiintyminen Big Bangin kanssa tapahtui kuusi vuotta myöhemmin, vuonna 2006. Enimmäisen soolominialbuminsa ”Hot” Taeyang julkaisi vuonna 2008. Kuudensissa Korean Pop Music Awardseissa ”Hot” sai parhaan R&B/Soul levyn palkinnon ja single ”Only Look at Me” sai parhaan R&B/Soul kappaleen palkinnon.

Taeyang alkoi vuonna 2009 itse säveltää ja sanoittaa kappalettaan ”Wedding Dress”. Hänen ensimmäinen pitkä albuminsa "Solar" julkaistiin vuonna 2010. Albumi nosti Taeyangin ensimmäisenä aasialaisena artistina Kanadan ja Yhdysvaltojen iTunesin R&B/Soul -albumeiden listan sijoille yksi ja kaksi. Marraskuussa 2013 Taeyang julkaisi uuden singlen ”Ringa LingaA”, joka nousi saman tien viidessä maassa iTunesin ostetuimpien listan ykkössijalle.

Joulukuussa 2013 hän esitti uuden kappaleen 1AM. Hän kertoi, että oli aloittanut uuden albumin tekemisen heti Solarin jälkeen. Albumi *Rise* julkaistiin toukokuussa 2014.

## Lähteet

* Official YG/Taeyang 
* Allkpop 
* Big Bang Updates
Relentless Reckless Forever

**Relentless Reckless Forever** on Children of Bodomin seitsemäs albumi, joka julkaistiin 8. maaliskuuta 2011. Albumi on yhtyeen ensimmäinen Universal Musicin kautta julkaisema albumi. 

Ensimmäinen single ja musiikkivideo levyltä on "Was It Worth It?".

Albumi ylitti julkaisupäivänään 100 000 myydyn kappaleen rajan  maailmanlaajuisesti. Suomessa levyä on myyty yli 10 000 kappaletta. Japanissa albumi nousi listasijalle 3. Kanadassa sijoitus oli 21, ja Billboardin top 200 -listalla albumi pääsi sijalle 42. Britannian rock-albumilistalla albumi päätyi sijalle 3.

## Kappalelista

## Kokoonpano
* Alexi Laiho − soolokitara, laulu
* Roope Latvala − rytmikitara, taustalaulu
* Janne Wirman − koskettimet
* Henkka T. Blacksmith − bassokitara, taustalaulu
* Jaska Raatikainen − rummut

## Arvostelut
* AllMusic: 
* Blabbermouth: 7/10
* Imperiumi.net: 
* Kaaoszine: 6/10
* Rumba: 
* Soundi: 

## Lähteet

## Aiheesta muualla
* 
*
Liuskayökkönen

**Liuskayökkönen** (*Scoliopteryx libatrix*) on melko yleinen yöperhoslaji.

## Koko ja ulkonäkö
Liuskayökkönen on melko kookas ja värikäs yöperhoslaji. Etusiipien pohjaväri on punaruskea ja siiven keskiosa hieman oranssinsävyinen. Siiven poikki kulkevat vaaleina sisempi poikkiviiru sekä kaksinkertainen ulompi poikkiviiru. Etusiipien kärjet ovat venyneet sirppimäisiksi ja siiven ulkoreuna on tunnusomaisesti liuskoittunut, mistä laji on saanut nimensäkin. Takasiivet ovat harmaanruskeat. Siipiväli 40&ndash;45&nbsp;mm.

## Levinneisyys ja lentoaika
Liuskayökköstä tavataan Euroopassa, Aasiassa Japaniin asti sekä Pohjois-Amerikassa. Suomessa lajia tavataan koko maassa pohjoisinta Lappia lukuun ottamatta. Aikuiset perhoset lentävät toukokuusta heinäkuuhun ja toisena sukupolvena heinäkuusta lokakuuhun.

## Elinympäristö ja elintavat
Laji elää niityillä, lehtimetsissä ja puistoissa.

Liuskayökköset talvehtivat aikuisina. Luonnossa talvehtimispaikkoja ovat luolat ja kallionkolot, mutta helpoimmin lajin tapaa talvehtimasta ulkorakennuksista. Erityisesti maakellareista  saattaa tavata kymmenien talvehtivien liuskayökkösten ryhmiä. Talvehtineet perhoset lähtevät lentoon keväällä ja niiden lento jatkuu heinäkuulle saakka. Talvehtineiden yksilöiden jälkeläiset aloittavat lentonsa heinäkuussa ja lentävät myöhään syksyyn. Jopa yli vuoden pituisen aikuisvaiheensa ansiosta liuskayökkönen kuuluu aikuisena pitkäikäisimpiin perhoslajeihin.

Liuskayökkönen lentää mielellään syötille, mutta harvemmin valolle. *[[Calpinae]]*-alaheimolle ominaiseen tapaan perhosen imukärsä on kova ja piikikäs, mikä mahdollistaa nesteiden imemisen marjojen ja hedelmien kuoren läpi.

## Ravintokasvi
Toukka syö pajuja (*Salix* spp.).

## Lähteet

## Aiheesta muualla

* Suomen Perhoset: Liuskayökkönen
Javelin

**Javelin** tarkoittaa:

* HMS Javelin, Kuninkaallisen laivaston hävittäjä
* Gloster Javelin, brittiläinen torjuntahävittäjä
* FGM-148 Javelin, yhdysvaltalainen panssarintorjuntaohjus
* Javelin (brittiläinen ohjus), brittiläinen ilmatorjuntaohjus
* AMC Javelin, yhdysvaltalainen urheiluauto
Jersey (täsmennyssivu)

**Jersey** tarkoittaa muun muassa seuraavia:

*Jersey, saari Englannin kanaalissa, brittiläiseen imperiumiin vuodesta 1064 asti kuulunut erillisalue
*Jersey, pienikokoinen Jerseyn saarelta kotoisin oleva nautarotu
*Jersey,  naisten vaatteissa käytettävä kangasmainen, tiivis, tukeva kudeneulos
*New Jersey, osavaltio Yhdysvalloissa
*Jersey City, kaupunki New Jerseyn osavaltiossa Yhdysvalloissa
;Britannian kuninkaallinen laivasto
* HMS Jersey (1654), 40-tykkinen neljännen luokan alus (fregatti)
* HMS Jersey (1694), kuudennen luokan alus
* HMS Jersey (1698), 50-tykkinen neljännen luokan alus (fregatti
* HMS Jersey (1736), 60-tykkinen neljännen luokan alus
* HMS Jersey (1776), sluuppi
* HMS Jersey (1860), kutteri
* HMS Jersey (F72), J-luokan hävittäjä
* HMS Jersey (P295), Island-luokan partiovene
Ancistrocladaceae

**Ancistrocladaceae** on kukkakasviheimo, jolla ei ole suomenkielistä nimeä, ja sen muodostaa ainoastaan yksi suku *[[Ancistrocladus]]*, joka käsittää 12 trooppista liaanilajia. Suvun (ja siis heimon) kasvualueita ovat trooppinen Länsi-Afrikka ja Etelä-Aasia.

## Tuntomerkit
Kasvien haarat päättyvät spiraalikierteisiin tarttumakärkiin. Lehdet sijaitsevat kierteisesti ja ovat yksinkertaisia ja ehyitä; niissä on pienet korvakkeet, jotka karisevat pian tai puuttuvat kokonaan. Kukinnot ovat viuhkomaisia, ja niissä on pieniä, säteittäisiä ja kaksineuvoisia kukkia, joiden perät ovat nivelikkäitä. Verholehtiä on viisi ja ne ovat kasvaneet yhteen tyveltään toistensa ja sikiäimen kanssa. Terälehtiäkin on viisi; ne ovat jonkin verran meheviä ja tyveltään yhteenkasvaneita. Heteitä on tavallisesti kymmenen, joskus viisi. Sikiäin on puolittain kehänalainen, kolmen yhteen kasvaneen emilehden muodostama. Siinä on vain yksi lokero, joka sisältää yhden siemenaiheen. Vartaloita ja luotteja on emilehtien lukumäärää vastaten myös kolme. Sikiäimestä kehittyy kuiva ja puutuva hedelmä, ja siihen kiinni kasvaneet verholehdet muuntuvat siipimäisiksi lentimiksi.

## Sukulaisuus
*Ancistrocladus*-suvun systemaattinen asema on pitkään ollut hyvin epäselvä. Usein niitä on pidetty teekasvien (Theaceae) etäisinä sukulaisina. Molekyylitutkimusten mukaan se kuuluu omana heimonaan laajaan Caryophyllales-lahkoon ja siinä kehityshaaraan, jossa ovat kihokki- (Droseraceae) ja kannukasvikasvit (Nepenthaceae) sekä heimot Drosophyllaceae ja Dioncophyllaceae. Kaikki nämä sukulaisheimot sisältävät hyönteissyöjäkasveja, mikä ominaisuus puuttuu *Ancistrocladus*-lajeilta.

## Lähteet
* Angiosperm Phylogeny Website: ''Ancistrocladaceae'' 
* Kasvien maailma - Otavan iso kasvitietosanakirja. Osa 1. 1979

### Viitteet

## Aiheesta muualla
* Funet: Ancistrocladaceae
* ITIS: Ancistrocladaceae
Širvintos

**Širvintos** on läntisessä Liettuassa, Vilnan läänissä sijaitseva kaupunki. Se toimii Širvintosin kunnallispiirin hallinnollisena keskuksena. Vuonna 2010 kaupungin väkiluku oli 6 914 asukasta.  Kaupungin nimi on peräisin sen vieressä kulkevasta Sirvintajoesta.

## Historia
Ensimmäinen kirjallinen maininta alueesta on 1300-luvulta, mutta ensimmäinen maininta kaupungista on vuodelta 1475. Kaupunki ei kuitenkaan ollut kauppareittien varrella, joten se ei laajentunut pitkään aikaan. Širvintosin piiri perustettiin 1950-luvulla, jolloin kaupunki alkoi kehittyä.

Puolan–Liettuan sodan aikana puolalaiset hyökkäsivät Keski-Liettuan tasavallaksi julistetulta alueelta Vilnasta pohjoiseen kohti Kaunasia Širvintosin, Giedraičian ja Kėdainiain suuntaan, mutta liettualaiset saivat heidät pysäytettyä Širvintosin ja Giedraičian taisteluissa  17.–20. marraskuuta 1920.

## Lähteet

## Aiheesta muualla
Pekka Rönkkö

**Pekka Rönkkö** (18. joulukuuta 1954 Vammala – 15. lokakuuta 2001 Kemi) oli suomalainen taideasiantuntija ja Kemin taidemuseon intendentti. Hän oli Suomen merkittävimpiä pohjoissuomalaisen ja Lapin taiteen tutkijoita. Hänen aikanaan Kemin taidemuseon näyttelyt herättivät valtakunnallista huomiota ja sen kävijämäärät nousivat ajoin Suomen suurimmiksi.

Rönkkö oli koulutukseltaan filosofian tohtori, joksi hän väitteli huhtikuussa 2001. Hänen väitöskirjansa käsitteli taiteilija Emilia Appelgrenia. Rönkkö kuoli saman vuoden lokakuussa sairauskohtaukseen 46-vuotiaana.

## Julkaisut
* 
* 
* 
* 
* 

### Toimittanut
* 
* 

## Lähteet
Šalčininkai

**Šalčininkai** on kaakkoisessa Liettuassa, Vilnan läänissä sijaitseva kaupunki. Se toimii Šalčininkain kunnallispiirin hallinnollisena keskuksena. Vuonna 2010 kaupungin väkiluku oli 6 488 asukasta.

## Lähteet

## Aiheesta muualla
*Kaupungin virallinen sivusto
Tom Sawyerin seikkailut (täsmennyssivu)

**Tom Sawyerin seikkailut** voi tarkoittaa:

* *[[Tom Sawyerin seikkailut]]*, Mark Twainin romaani
* *[[Tom Sawyerin seikkailut (vuoden 1930 elokuva)|Tom Sawyerin seikkailut]]* (*Tom Sawyer*), John Cromwellin ohjaama elokuva vuodelta 1930
* *[[Tom Sawyerin seikkailut (vuoden 1938 elokuva)|Tom Sawyerin seikkailut]]* (*The Adventures of Tom Sawyer*), Norman Taurogin ohjaama elokuva vuodelta 1938
* *[[Tom Sawyerin seikkailut (vuoden 1973 elokuva)|Tom Sawyerin seikkailut]]* (*Tom Sawyer*), Don Taylorin ohjaama elokuva vuodelta 1973
* *[[Tom Sawyerin seikkailut (vuoden 1982 elokuva)|Tom Sawyerin seikkailut]]* (*Rascals and Robbers: The Secret Adventures of Tom Sawyer and Huck Finn*), Dick Lowryn ohjaama elokuva vuodelta 1982
* *[[Tom Sawyerin seikkailut (vuoden 1983 elokuva)|Tom Sawyerin seikkailut]]* (*Tom Soijer*), Stanislav Govoruhinin ohjaama elokuva vuodelta 1983
* *[[Tom Sawyerin seikkailut (vuoden 1998 elokuva)|Tom Sawyerin seikkailut]]* (*The Modern Adventures of Tom Sawyer*) Adam Weissmanin ohjaama elokuva vuodelta 1998

Mark Twainin romaanin päähenkilön mukaan on nimetty myös:

* M/S Tom Sawyer, TT Linen autolautta
* Tom Sawyer, suomalainen hard rock -yhtye
* Tom Sawyer, Rush -yhtyeen kappale
Matti Paananen (jalkapalloilija)

**Matti Ensio Paananen** (25. heinäkuuta 1922 Kotka – 4. kesäkuuta 2009) oli suomalainen jalkapalloilija.

Laitahyökkääjänä pelannut Paananen edusti koko uransa ajan Kotkan Työväen Palloilijoita vuosina 1943–1950. Kaikkiaan hän pelasi kolmen kauden aikana 23 pääsarjatason ottelua, joissa hän teki neljä maalia. Paananen edusti myös Suomen maajoukkuetta yhdessä A-maaottelussa 1948. Nuorempana Paananen kilpaili myös telinevoimistelussa.

## Lähteet
Lopen vaakuna

**Lopen vaakuna** on Lopen kunnan tunnus. Vaakunan aihe, jossa raudan symboli on uponnut aaltokoroisesti katkaistuun kilpeen, viittaa järvimalmin nostoon menneinä aikoina.

Vaakunan selitys on ”kilpi aaltokoroisesti puna-hopeakatkoinen; siinä vuorovärinen raudanmerkki.” Vaakunan on suunnitellut Olof Eriksson, ja Lopen kunnanvaltuusto hyväksyi sen kokouksissaan 27. kesäkuuta ja 17. syyskuuta 1952. Sisäasiainministeriö vahvisti vaakunan käyttöön 23. syyskuuta samana vuonna.

## Lähteet
* 
*
Kazlų Rūda

**Kazlų Rūda** on lounaisessa Liettuassa, Marijampolėn läänissä sijaitseva kaupunki. Se toimii Kazlų Rūdan kunnan hallinnollisena keskuksena. Vuonna 2010 kaupungin väkiluku oli 6 947 asukasta.

Kaupungissa sijaitsee Kazlų Rūdan rautatieasema.

## Lähteet

## Aiheesta muualla
*Kaupungin virallinen sivusto
Heikki Haario

**Heikki Eino Tapani Haario** (s. 31. elokuuta 1953 Vaasa) on sovelletun matematiikan professori. Hän toimi matematiikan ja fysiikan laitoksen johtajana Lappeenrannan teknillisessä yliopistossa. Haario väitteli filosofian tohtoriksi Helsingin yliopistossa vuonna 1979. Haario toimi assistenttina Helsingin yliopistossa vuosina 1978–1991 ja Suomen Akatemian tutkijana 1984–1986. Haario perusti vuonna 1992 matemaattisen konsultoinnin yrityksen, ProfMath Oy:n, jota hoiti päätoimisesti kymmenisen vuotta. Haario on erikoistunut teollisten prosessien mallintamiseen ja inversio-ongelmiin sekä mallien luotettavuuden analysointiin.

Haario palkittiin Lappeenrannan teknillisen yliopiston tukisäätiön 10&nbsp;000 euron tiedepalkinnolla marraskuussa 2010.  

## Lähteet
Toivo Paananen

**Toivo Paananen** (21. toukokuuta 1914 – 11. maaliskuuta 1997) oli suomalainen jalkapalloilija ja jalkapallovalmentaja.

Tukimiehenä pelannut Paananen edusti koko uransa ajan Kotkan Työväen Palloilijoita 1938–1950. Kaikkiaan hän pelasi kolmen kauden aikana 43 mestaruussarjan ottelua, joissa hän teki kolme maalia. Paananen edusti myös Suomen maajoukkuetta yhdessä maaottelussa 1945.

Pelaajauran jälkeen Paananen toimi KTP:n päävalmentajana ja johdatti seuran kahteen mestaruuteen 1951 ja 1952.
## Lähteet
SOCOM 3: U.S. Navy SEALs

**SOCOM 3: U.S. Navy SEALs** on PlayStation 2:lle kolmas julkaistu *[[SOCOM]]* -pelisarjan videopeli.
Pelissä on yksinpeli jossa komennetaan 4 sotilaan ryhmää eri tehtävissä eri puolilla maailmaa, pelissä on myös verkkomoninpeli jopa 32 pelaajalle samaan aikaan. SOCOM 3 ei juurikaan eroa paljoa edeltäjistään muuten kuin uusilla tehtävillä, kentillä ja muulla sisällöllä.

## Yksinpeli
Yksinpeli on varsin monipuolinen ja sisältää erilaisia tehtäviä esim. panttivankien pelastamista,tuhoamista ja kuvien ottoa. Ennen tehtävään menoa pelaaja valitsee tavaransa; Pääaseen, pistoolin ja kranaatteja tai muita räjähteitä. Itse tehtävässä voi komentaa muita ryhmän sotilaita kymmenillä eri komennoilla, komentoja voi myös antaa PS2-Headsetilla, jolloin pelaaminen on entistäkin viihtyisämpää.

## Verkkomoninpeli
Moninpelissä pelataan maximissaan 32 pelaajan voimin, SEALit vastaan terroristit kussakin kentässä eri pelityyleillä esim. Suppression, Breatch, Escort jne.. Moninpeli on myös yhteensopiva PS2-Headsetin kanssa jolloin kavereiden kanssa on hauskempi kommunikoida, sekä suunnitteluhuoneessa että myös kentälläkin voi chattailla tietokoneen näppäimistöllä. Verkkopelissä on myös monia yhteisöjä ja pelaajien rankkeja & statseja. Verkkopeliin julkaistiin päivitys, mikä poisti useita eri bugeja, joita pelaajat käyttivät hyväkseen päästäkseen seinien sisälle ampumaan muita niin, että muut eivät voineet ampua heitä.

Moninpeliä on myös mahdollista pelata LAN-toiminnolla eli lähiverkossa.

## Aiheesta muualla
*
Tom Sawyerin seikkailut (vuoden 1930 elokuva)

**Tom Sawyerin seikkailut** (*Tom Sawyer*) on John Cromwellin ohjaama yhdysvaltalainen elokuva vuodelta 1930. Elokuva perustuu Mark Twainin samannimiseen romaaniin, ja oli romaanin ensimmäinen äänielokuvaversio. Elokuvaan tehtiin vuotta myöhemmin jatko-osa *[[Huckleberry Finnin seikkailut (vuoden 1931 elokuva)|Huckleberry Finnin seikkailut]]* lähes samoin näyttelijöin.

## Roolit

## Lähteet

## Aiheesta muualla
*
Mauri Paavilainen

**Mauri Paavilainen** (s. 9. syyskuuta 1944) on suomalainen entinen jalkapalloilija.

Laitahyökkääjänä pelannut vasenjalkainen Paavilainen edusti urallaan Valkeakosken Hakaa 1962–1973, Tampereen Ilvestä 1975 sekä Pallo-Seppoja 1974 ja 1976–1978. Hän voitti Hakassa Suomen mestaruuden 1965, hopeaa 1963 ja pronssia 1966 sekä Suomen Cupin 1963 ja 1969. Kaikkiaan Paavilainen pelasi 11 kauden aikana 201 mestaruussarjan ottelua, joissa hän teki 31 maalia.

Paavilainen pelasi maajoukkueessa kolme A-maaottelua vuosina 1963–1969.

## Lähteet
Bats

**Lepakkoliiga** eli **Bats** on suomalainen rikollisjärjestö. 

Perustajissa on Joensuun skinejä. Vaikka järjestö on täysin suomalaisperäinen, on toimintaa paljon myös Ruotsissa ja Norjassa. Jäsenten tunnuksena on peukalon juureen tatuoitu lepakko. Jäseniä on noin 20, joista puolet vankilassa. Jäsenet ovat syyllistyneet mm. huume- ja asekauppaan, talousrikoksiin ja räjähderikoksiin.

## Johtaja
Batsin johdossa oli pitkään edesmennyt Arto Miettinen, joka tuomittiin vuonna 2004 törkeästä huumausainerikoksesta kahdeksaksi vuodeksi ja kuudeksi kuukaudeksi vankeuteen. Hän johti vankilasta liigaansa, joka levitti viisi kiloa amfetamiinia, 5&nbsp;000 ekstaasitablettia, yli 60 kiloa hasista ja 10 kiloa marihuanaa vuosien 2002-2003 aikana. Miettinen vapautui vuonna 2011. Miettinen kuoli Tukholmassa vuonna 2022.

Johtajiin on lukeutunut myös Kai Tallgren, joka on istunut 8,5 vuoden tuomion törkeästä huumausainerikoksesta. Tallgren on menestynyt erinomaisesti painonnostossa, mutta ura katkesi hänen jäätyään kiinni dopingista. Tallgren on sittemmin irtautunut liikkeestä. 

## Lähteet

* http://www.kaleva.fi/plus/index.cfm?j=425418&mode=print
* http://www.mtv3.fi/uutiset/kotimaa.shtml/2004/04/214682/lepakkoliigalle-kovia-rangaistuksia
* http://www.iltalehti.fi/uutiset/2009110710479178_uu.shtml 
*https://www.ksml.fi/teemat/sunnuntaisuomalainen/Joensuun-pel%C3%A4tyimm%C3%A4st%C3%A4-skinheadista-tuli-rakennusmies-ja-perheenis%C3%A4/1077360

### Viitteet
Conan the Barbarian (vuoden 2011 elokuva)

**Conan the Barbarian** on vuonna 2011 ilmestynyt kolmiulotteinen seikkailuelokuva, joka perustuu kirjailija Robert E. Howardin luomaan Conan barbaari -hahmoon. Elokuvalla ei ole yhteyttä Arnold Schwarzeneggerin tähdittämiin 1980-luvun Conan-elokuviin *[[Conan barbaari (vuoden 1982 elokuva)|Conan barbaari]]* (1982) ja *[[Conan hävittäjä]]* (1984).

Elokuvan pääroolissa on Jason Momoa ja muissa rooleissa muun muassa Rose McGowan, Stephen Lang, Ron Perlman ja Rachel Nichols. Elokuvan on ohjannut Marcus Nispel. Kuvaukset alkoivat Bulgariassa 15. maaliskuuta 2010 ja päättyivät 5. kesäkuuta 2010. Elokuvan ensi-ilta oli 19. elokuuta 2011, Suomessa 26. elokuuta. Elokuva muutettiin kolmiulotteiseksi jälkituotannossa. Elokuva ei menestynyt kaupallisesti.

## Juoni
Conanin isä murhataan ja kylä tuhotaan, minkä jälkeen hän vaeltaa vihamielisessä maailmassa toimien varkaana, merirosvona ja soturina. Conan etsii Khalar Zymiä, hänen heimonsa tuhoamisesta vastuussa olevaa sotaherraa. Matkallaan hän joutuu taistelemaan hirviöitä, Zymin kätyreitä ja Mariqueta, voimakasta noitaa vastaan.

## Näyttelijät

## Lähteet

## Aiheesta muualla
* Virallinen traileri 
* 
*
Liekkipuu

**Liekkipuu** eli **punaliekkipuu** (*Delonix regia*) on hernekasvien heimoon kuuluva  punakukkainen puu.

## Ulkonäkö ja koko

Liekkipuu kasvaa parhaimmillaan 10–15 metriä korkeaksi ja on nopeakasvuinen. Latvus on puun pituutta leveämpi ja levittäytyy sateenvarjomaisesti. Rungon tyvellä on usein lankkumaisia pintajuuria. Lehtilapa on pituudeltaan 39–50 cm pitkä. Lehdet ovat heleän vihreitä, pitsimäisen hienojakoisia ja kaksi kertaa parilehdykkäisiä. Pikkulehdyköitä voi olla lehteä kohden jopa tuhat. Ne taittuvat suppuun hämärän tullessa. Näyttävät kukat kasvavat pyöreähköissä, harsuissa kukinnoissa. Tulenpunaisissa kukissa on viisi lusikanmuotoista terälehteä, jotka kapenevat voimakkaasti tyveä kohti. Suurin terälehti on oranssi-punajuovainen. Halkaisijaltaan kukat ovat yli kymmensenttisiä ja ne kukkivat useiden viikkojen ajan. Liekkipuu on lintupölytteinen. Ruskea, litteä hedelmä on huomiota herättävä, jopa 60 cm pitkä ja 5 cm leveä, usein hieman ryppyinen tai mutkainen palko.

Lajin harvinaisessa muunnoksen (var. *flavida*) kukat ovat väriltään kullankeltaisia.

## Levinneisyys
Liekkipuu on alkujaan kotoisin Madagaskarilta, jossa luontaisia esiintymiä on jäljellä enää vähän. Luonnonvaraisena lajia on aikaisemmin pidetty vaarantuneena, mutta nykyisin se luokitellaan elinvoimaiseksi.

## Käyttö
Näyttävän kukintansa takia liekkipuuta kasvatetaan koriste-, katu- ja varjopuuna monissa lämpimissä maissa. Kovaa puuainesta käytetään myös rakennuspuuksi. Kuoresta valmistetaan hartsia ja kuoresta ja kukista saadaan väriainetta.

## Lähteet
* *Lomakasvio. Trooppisten kasvien tunnistusopas*. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014.

### Viitteet

## Aiheesta muualla
* ITIS: ''Delonix regia'' 
* United States Department of Agriculture (USDA): ''Delonix regia''  
* Flora of China: ''Delonix regia''
Ove Sjöström

**Ove Henrik Sjöström** () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.

## Perhe ja opinnot
Sjöströmin vanhemmat olivat hovioikeuden asessori Gustaf Werner Sjöström ja Anna Charlotta Söderhjelm. Hän kirjoitti ylioppilaaksi Hangon ruotsalaisesta yhteiskoulusta vuonna 1909 ja liittyi Uusmaalaiseen osakuntaan. Opintojaan hän jatkoi vuosina 1909–1911 Helsingin yliopiston filosofisen tiedekunnan historiallis-kielitieteellisellä osastolla.
 
## Jääkärikausi

Sjöström työskenteli sanomalehtimiehenä vuonna 1911 Hufvudstadsbladetissa ja vuosina 1912–1914 Viborgs Nyheterissä sekä vuonna 1915 Dagens Pressissä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 12. joulukuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 22. marraskuuta 1916 pataljoonan täydennysjoukkoon ja laskettiin edelleen siviilitöihin Saksaan 27. maaliskuuta 1917 alkaen. Hän palasi takaisin pataljoonan täydennysjoukkoon 14. elokuuta 1917 ja määrättiin 4. komppaniaan 19. elokuuta 1917, josta hänet palautettiin 17. marraskuuta 1917 takaisin pataljoonan täydennysjoukkoon hänellä ilmenneen sairauden takia.

## Suomen sisällissota
Sjöström saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 5. jääkäripataljoonan 2. komppaniaan. Hän kuoli 23. maaliskuuta 1918.
 

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Belmont (Massachusetts)

**Belmont** on Middlesexin piirikunnassa sijaitseva kunta Massachusettsin osavaltiossa, Yhdysvalloissa. Huhtikuussa 2020 kunnassa oli 27&nbsp;295 asukasta. Belmont sijaitsee Bostonin metropolialueella.

## Historia
Nykyinen Belmontin alue sai ensimmäiset asukkaansa vuonna 1636, kun Richard Saltonstall muutti sinne noin 40 perheen kanssa. He muuttivat Massachusetts Bayn siirtokunnasta sisämaahan perustamaan maanviljely-yhteisön. Asutuskeskusta kutsuttiin alkujaan paikallisen intiaaniheimon mukaan nimellä Pequosette, mutta nimi muutettiin pian Watertowniksi.

Vuonna 1805 Frederick Tudor alkoi keräämään jäätä Fresh Pond -järvestä. Teollisuus kasvoi, ja vuonna 1843 rakennettiin rautatie Tudorin satamalaitureilta Fresh Pondille. Belmontin kylä alkoi kasvaa rautatien asemien ympärille. Asukkaat alkoivat 1950-luvulla vaatia oman kunnan perustamista. Noin tuhat belmontilaista ilmaisivat vaatimuksen kylän erottamiseksi omaksi kokonaisuudekseen. Ehdotetun kunnan varakkain asukas John Perkins Cushing tuki hanketta huomattavasti, ja kunta nimettiinkin hänen noin 80 hehtaarin tilan Bellmontin mukaan.

Watertown, Waltham ja West Cambrige vastustivat uuden kunnan luomista. Tästä huolimatta 18. maaliskuuta 1859 muodostettiin Belmontin kunta. Kunnan pinta-alaksi tuli 12,95 neliökilometriä, ja siitä 7,3 neliökilometriä oli halkaistu West Cambrigestä, 5,85 neliökilometriä Watertonista ja 1,74 neliökilometriä Walthamista. Asukkaita Belmontissa oli 1&nbsp;175. Kunta oli maatalouskeskus, ja siellä tuotettiin muun muassa selleriä, tomaatteja, kurkkuja, marjoja ja pieniä hedelmiä.

Vuonna 1880 Belmontin kunnasta leikattiin 2,31 neliökilometrin alue pois ja se liitettiin Cambridgen kaupunkiin. Liitoksessa Cambridgeen siirtyi toinen puolisko Fresh Pond -järvestä. Tarve liitokselle syntyi, kun Belmontiin järven rannalle rakennettiin teurastamo. Tapaus herätti keskustelua, sillä Cambridge sai suurimman osan juomavedestään Fresh Pondista. Myöhemmin Belmontin alue on pienentynyt vielä hieman lisää, kun Route 2 -tietä on levennetty.

Belmontin asukasluku on tuplaantunut 1900-luvulla, ja kunta ei ole enää maatalousyhteisö.

## Hallinto
Belmontin kunnallishallinnon toimeenpanovaltaa käyttää kolmihenkinen valtuusto, joka nimittää kunnanjohtajan hoitamaan päivittäisiä asioita. Belmontin lakia säätävä elin on kansalaiskokous, jossa on 288 jäsentä, 36 jokaisesta piiristä. Se kokoontuu keväällä kerran vuodessa päättämään tulevasta budjetista ja hyväksymään uusia lakeja.

## Lähteet

## Aiheesta muualla

*Kunnan kotisivut 
*Paikallinen ''Belmont Citizen-Herald'' -lehti
Etelä-Saimaa (järvi)

**Etelä-Saimaa** on Saimaaseen liittyvä käsite, jolla on eri merkityksiä riippuen siitä, mitä tarkoitetaan Saimaalla ja mitä osaa siitä Saimaan eteläosalla tarkoitetaan. Saimaa on Vuoksen vesistön varsinainen pääjärvi, jonka eteläosaa kutsutaan Etelä-Saimaaksi. Etelä-Saimaan kaakkoisosasta Vuoksenniskalta alkaa vesistön laskujoki Vuoksi, joka laskee Laatokkaan. 

## Eri tulkintoja
Jos Saimaalla tarkoitetaan Joensuusta Lappeenrantaan ulottuvaa järveä, voi Etelä-Saimaa tarkoittaa Savonlinnan Kyrönsalmesta etelään jäävää Saimaata. Tästä voidaan käyttää myös nimeä *Ala-Saimaa* vastakohtana Ylä-Saimaalle, mutta vesialuetta on kutsuttu myös Suur-Saimaaksi. Toinen jakokohta voi olla Puumalan Puumalansalmi, josta siis Etelä-Saimaa alkaisi.

Eräät pitävät Saimaana vain Puumalansalmesta etelään ja länteen sijaitsevia järvenselkiä, joiden vesipinta-ala on 1&nbsp;377 neliökilometriä (km² ). Tämä tarkoittaa niin kutsuttua varsinaista Saimaata. Tähän pinta-alaan luetaan silloin mukaan Pien-Saimaa (151&nbsp;km²), Maavesi (18&nbsp;km²), Lietvesi (91&nbsp;km²), Luonteri (108&nbsp;km²), Louhivesi (48&nbsp;km²), Yövesi (58&nbsp;km²), Haapavesi (noin 46&nbsp;km²) ja keskisen osan laajat järvenselät (872&nbsp;km²). Osa liittää tähän mukaan myös Ukonveden (24,2&nbsp;km² ) vesialueet ja toiset vielä Niiniveden (2,3&nbsp;km² ) ja Paljaveden (10,6&nbsp;km² ) alueet. Silloin Saimaakin olisi 1&nbsp;414&nbsp;km² suuruinen. Esko Kuusisto ilmoittaa tämän pinta-alaksi 1&nbsp;480&nbsp;km² .

Tässä yhteydessä puhutaan Etelä- ja Pohjois-Saimaasta jakolinjana Kyläniemi ja sen länsipäässä virtaavaa Rastinvirtaa ja Kutveleen kanavaa. Etelä-Saimaaseen kuuluu tällöin Imatran, Lappeenrannan ja Rastinvirran rajaama vesialue, johon luetaan myös Pien-Saimaa. Tämän vesialueen vesipinta-ala on 621&nbsp;km². Tätä samaa aluetta on myös kutsuttu Suur-Saimaaksi erotukseksi Pien-Saimaasta, joka sisältyy myös tässä kappaleessa kuvattuun Etelä-Saimaaseen.

## Lähteet
* 

### Viitteet
Water

**Water** (englantia, suom. 'vesi') voi tarkoittaa seuraavia asioita:

* *[[Water (vuoden 1985 elokuva)|Water]]*, brittiläinen elokuva vuodelta 1985
* *[[Water (vuoden 2005 elokuva)|Water]]*, kanadalais-intialainen elokuva vuodelta 2005
* *[[Water (romaani)|Water]]*, Bapsi Sidhwan romaani vuodelta 2006

## Musiikki
### Albumit
* *[[Water (Conor Oberstin albumi)|Water]]*, Conor Oberstin albumi vuodelta 1993
* *[[Water (Saigon Kickin albumi)|Water]]*, Saigon Kickin albumi vuodelta 1993
* *[[Water (Annabelle Chvostekin albumi)|Water]]*, Annabelle Chvostekin albumi vuodelta 2003
* *[[Water (The Beautiful Girlsin albumi)|Water]]*, The Beautiful Girlsin albumi vuodelta 2006

### Kappaleet
* ”Water”, Martikan kappale albumilta *Martika*
* ”Water”, Dinosaur Jr.:n kappale albumilta *Green Mind*
* ”Water”, The Whon kappale albumilta *Who’s Next*
* ”Water”, Oingo Boingon kappale albumilta *Farewell*
* ”Water”, Eggstonen kappale albumilta *Somersault*
* ”Water”, PJ Harveyn kappale albumilta *Dry*
* ”Water”, Breaking Benjaminin kappale albumilta *Saturate*
* ”Water”, Brad Paisleyn kappale albumilta *American Saturday Night*.
* "Water", Elitsan ja Stoyanin kappale, Bulgarian edustuskappale Eurovision laulukilpailussa 2007
Lestijärven kirkko

**Lestijärven kirkko** on puinen vuonna 1827 käyttöön vihitty tasavartinen ristikirkko Lestijärvellä Keski-Pohjanmaalla. Lestijärven seurakunta lakkautettiin ja liitettiin 1. tammikuuta 2007 Toholammin seurakuntaan, jolle kirkko nykyään kuuluu.

## Rakentamisen historia
Lestijärven edellinen kirkko oli todettu pieneksi jo vuonna 1803. Ruotsin vallan aikana suositeltiin rakennettavaksi kivikirkkoja, mutta lestijärveläiset halusivat puisen ristikirkon, jossa on länsitorni. Uuden kirkon paikka oli jo katsottuna. Ensimmäisen suunnitelman teki Heikki Matinpoika Kuorikoski, mutta sitä ei hyväksytty Tukholman yli-intendentinkonttorissa, vaan uuden suunnitelman keskitornillisesta ristikirkosta laati arkkitehti Gustaf af Sillén. Tätäkään suunnitelmaa ei hyväksytty. Kolmannessa suunnitelmassa oli allekirjoituksena A. N. Edelcranz ja se hyväksyttiin vuonna 1806. Rahan puute ja myös Suomen sota 1808–1809 viivästyttivät kirkon rakentamista. Kirkon rakensi Heikki Kuorikoski. Kirkosta tuli 21,20 metriä leveä ja 23,45 metriä pitkä ristikirkko, jolla oli korkeutta 8,60 metriä. Kirkko vihittiin käyttöön 23. syyskuuta 1827.

## Muutostöitä
Kirkon ulkomuotoa on muutettu useasti. Vuonna 1901 tehtiin muutostytöt, joissa kellotorni siirrettiin länsipäähän. Kirkon ikkunat saivat suippopäisen muodon ja niitä korotettiin, eteläsakaraan lisättiin ovi, vesikatosta tehtiin harjaa korottamalla jyrkempi ja sisäkattoakin korotettiin ja muotoiltiin uudestaan.

Seuraava korjaus oli vuonna 1952, jolloin kirkkoon tehtiin urkulehteri, uusittiin penkit vanhat päätyfasadit säilyttäen ja tehtiin hirsiseinien lautavuoraus. Kirkko sai lämmityslaitteekseen kamiinat ja lämpötaloutta parannettiin myös lisäämällä yksinkertaisiin ikkunoihin sisäikkunat eli tuplat. Kamiinalämmitys vaihtui vuonna 1971 ilmalämmitysjärjestelmään, jossa lämmönlähteenä oli öljy. Kirkko liitettiin kaukolämpöverkkoon 1990-luvulla ja lämmönlähteeksi vaihtui hake.

1990-luvulla yläpohjaa lisäeristettiin, alapohjan tuuletusta on parannettu, ryömintätila siivottu ja kirkon kivijalka salaojitettu. Sisäänkäyntiin on lisätty luiska. Seinien ulkomaalaus on tehty 1980-luvulla, jolloin paanukatto myös tervattiin ja lisättiin vesikourut ja syöksytorvet lappeille. Sisämaalaus oli tehty paneloinnin yhteydessä 1950-luvulla.

## Lähteet
Olavi Paavolainen (jalkapalloilija)

**Olavi Paavolainen** (s. 27. joulukuuta 1950) on suomalainen jalkapalloilija.

Keskikentällä pelannut Paavolainen edusti koko uransa ajan Kokkolan Pallo-Veikkoja vuosina 1969–1981. Hän voitti seurassa Suomen mestaruuden 1969. Kaikkiaan Paavolainen pelasi 12 kauden aikana 194 mestaruussarjan ottelua, joissa hän teki kymmenen maalia.

Paavolainen pelasi Suomen maajoukkueessa kaksi maaottelua 1973.

## Lähteet
Huckleberry Finnin seikkailut (vuoden 1931 elokuva)

**Huckleberry Finnin seikkailut** (*Huckleberry Finn*) on Norman Taurogin ohjaama yhdysvaltalainen elokuva vuodelta 1931. Elokuva perustuu Mark Twainin samannimiseen romaaniin. Elokuva oli seuraaja Paramountin edellisenä vuonna valmistuneelle *[[Tom Sawyerin seikkailut (vuoden 1930 elokuva)|Tom Sawyerin seikkailuille]]*.

## Roolit

## Lähteet

## Aiheesta muualla
*
Paul Sirmeikkö

**Paul Sirmeikkö** (14. marraskuuta 1914 Vaasa – 3. kesäkuuta 1993 Helsinki) oli suomalainen toimittaja.

Sirmeikkö aloitti toimittajanuransa vuonna 1942 Suomen Tietotoimistossa (STT). Vuonna 1948 hän aloitti Suomen Voimistelu- ja Urheiluliiton (SVUL) julkaiseman Urheilu-nimisen lehden päätoimittajana ja vuonna 1951 Suomen Urheilulehden päätoimittajana, kun Urheilu ja SVUL:n ostama Suomen Urheilulehti oli yhdistetty. Hän työskenteli Suomen Urheilulehden päätoimittajana vuoteen 1967, minkä jälkeen hän toimi lehden erikoistoimittajana ja kolumnistina sekä eläkkeelle jäämisensä jälkeen avustajana. Paitsi omalla nimellään, Sirmeikkö kirjoitti lehteen myös nimimerkillä Turnari. Vuosina 1967–1972 hän työskenteli Suomen Valtakunnan Urheiluliitoksi nimensä muuttaneen SVUL:n tiedotuspäällikkönä.

Urheilulajeista erityisen läheinen Sirmeikölle oli voimistelu. Hän toimi useissa kansainvälisissä kilpailuissa voimistelun arvostelutuomarina, muun muassa vuoden 1956 Melbournen olympialaisissa, ja vuosina 1949–1950 hän oli Suomen Voimisteluliiton (SVL) hallituksen jäsen. Hän oli myös yleisurheilun asiantuntija.

Sirmeikkö oli tekemässä muutamia kirjoja. Hän toimitti muun muassa Suomen Urheiluliiton historiikit *Yleisurheilumme maineen tieltä : Suomen Urheiluliitto 1906–1956* (yhdessä Sulo Kolkan kanssa) ja *Yleisurheilumme maineen tieltä 2 : Suomen Urheiluliitto 1956–1966* sekä teki SVUL:n historiikin *Suomen Voimistelu- ja Urheiluliitto (SVUL) 1900–1960* yhdessä Aimo Halilan ja Kallio Kotkaksen kanssa.

## Lähteet
Olavi Hurri

**Olavi Hurri** (30. marraskuuta 1927 Helsinki – 29. lokakuuta 2010 Tornio) oli suomalainen päätoimittaja ja toiminnanjohtaja. Hänelle myönnettiin ansioistaan opetusneuvoksen arvonimi.

## Elämä
Hurri työskenteli päätoimittajana lehdissä *[[Työn Voima]]* 1950-luvulla ja *[[Me (lehti)|Me]]* vuosina 1975–1979. Hän työskenteli Työväen Sivistysliiton pääsihteerinä vuodet 1963–1973, jona aikana hän nosti järjestön kansansivistysjärjestöjen merkittävimpiin. Tuona aikana liitto muun muassa julkaisi työväenmusiikkilevyjä ja käynnisti 1972 Valkeakoskella pidettävän Työväen Musiikkitapahtuman. Hurri kirjoitti järjestöhistorioita sekä Veikko Helteen ja Matti Lepistön elämäkerrat.

Hurrin mukaan Lex Hurriksi kutsuttu laki takaa järjestömuotoiselle sivistystyölle taloudellisen tuen, ja tätä hän oli edistämässä Valtion kansansivistyslautakunnan puheenjohtajana. Hän oli Kulutusosuuskuntien keskusliiton valistuspäällikkö vuoteen 1979 ja sen jälkeen Kansan sivistysrahaston asiamies. 

Hurri oli vähän ennen kuolemaansa muuttanut Tornioon, jossa hän kuoli. Lappi oli hänen mielipaikkansa.

## Julkaisut
*Otalammen työväenyhdistys ry : 100 vuotta : kohti ihmisyyden sunnuntaita. Otalammen työväenyhdistys ry. 
*Väliasemalla: runoja ja novelleja, toim. Olavi Aaltonen, Vesa Niemeläinen & Olavi Hurri. Tammi, 1956.
*Tehtäviä ja tavoitteita työväenliikkeen saralla, Julk. Työväen sivistysliitto, Toimituskunta: Sakari Kiuru, Olavi Hurri, Aimo Kairamo & Viljo Ripatti (toim.). Tammi, 1969. 
*Väinö Voionmaa - työväen sivistystyön isä ja työväenliikkeen tienviitoittaja, [Olavi Hurri], Kansan sivistysrahasto, 1979 
*Veikko Helle: puuseppä Suomen eduskunnasta, toim. Olavi Hurri, Tammi, 1981 
*Vapaa talonpoika Pohjanmaalta, Matti Lepistö, toim. Olavi Hurri, Tammi, 1983 
*Sosialidemokraattinen nuorisoliike. Osa 1, 1906-1922, Aimo Kairamo, [Historiatoimikunta: Olavi Hurri ym.], [julk. Sosialidemokraattisen nuorison keskusliitto, SNK r.y. ja Nuorten puolesta keskusliitto], toim. Harri Kivenmaa, Kansan voima, 1986  
*Kansanvaltaa rakentamassa: sosialidemokraattisen työväenliikkeen historiaa Pohjanmaalla, Olavi Hurri, Työväen sivistysliiton Pohjanmaan piirijärjestö, 1991  
*Aatteen työtä Alavudella: sosialidemokraattista toiminta Alavudella 1904-1995, Olavi Hurri. Alavuden sosialidemokraatit, 1996  
*Työn ja aatteen talot: työväentalojen historiaa Uudellamaalla, Olavi Hurri, Vuokko Marttala-Hurri. Uudenmaan sosialidemokraattinen piiri, 1997  
*Täysi vuosisata täyttä toimintaa: Rajamäen työväenyhdistys 100 vuotta, Olavi Hurri. Rajamäen työväenyhdistys, 2005 
*Oikeastaan aika mielenkiintoinen elämä: Olavi Hurrin muistelmat. Toimittanut Merja Minkkinen. Työväen Sivistysliitto, 2011. .

## Lähteet
Ronnie Kranck

**Ronnie Kranck** (13. toukokuuta 1931 Helsinki – 1. tammikuuta 2014 Porvoo) oli suomalainen muusikko ja äänittäjä. Hän toimi äänittäjänä Neitsytpolku 1:n studiossa ja Finnvox-studiossa.

## Orkesteri

Kranckilla oli oma orkesteri joka muodostui seuraavista muusikoista..
* Rauno Lehtinen
* Olli Mäkelä
* Jörgen Petersen
* Per Wallenius
* Ronnie Kranck 
* Pentti Lasanen

Eräässä vaiheessa orkesterissa soitti myös Gusse Rössi tenorisaksofonia.

Ronnie Kranckin orkesterin levyttämää, Rauno Lehtisen säveltämää ”Letkis”-sävelmää pidetään ensimmäisenä suomalaisena kansainvälistä suosiota saavuttaneena pop-hittinä.

## Diskografia
* Tanssituokio (1970)

## Lähteet

## Aiheesta muualla
*
Palovakuutus

**Palovakuutus** on vakuutustoimen haara, jonka tarkoituksena on tulipalon tai siihen verrattavan tapahtuman omaisuudelle tuottaman taloudellisen vahingon korvaaminen. Kuuluu nykyisin vahinkovakuutuksen piiriin, joka puolestaan jakautuu kiinteistö- ja irtaimistovakuutukseen. Nykyisin palovakuutus yleensä sisältyy muun muassa kotivakuutukseen.

## Historia
Jo Maunu Eerikinpojan säätämässä laissa vuodelta 1347 oli määräyksiä paloavusta, joita sovellettiin Suomessa aina vuoteen 1908 asti. Vuonna 1734 Ruotsissa säädettiin määräys, jonka mukaan kullakin seudulla oli tehtävä erityinen paloapusopimus. Jos tilan rakennukset paloivat tapaturmaisesti, omistaja sai kantaa tietyltä alueelta korvausta jälleenrakennusta varten. Paloapusopimus oli varhaisin palovakuutuksen muoto Pohjoismaissa.

Ensimmäinen Suomen palovakuutusyritys oli 1816 Turussa perustettu Suomen palovakuutuskonttori, joka kuitenkin taloudellisesti kaatui Turun palossa 1827.

Muita Suomen vanhimpia palovakuutusyhtiöitä olivat Kaupunkien keskinäinen palovakuutusyhtiö, Suomen yleinen paloapuyhtiö eli myöhemmin Tarmo (per. 1832-1971) ja Suomen maalaisten keskinäinen paloapuyhtiö (per. 1857).

Keskinäinen vakuutusyhtiö Tarmo fuusioitui vakuutusyhtiö Sammon kanssa 1971. Suomen maalaisten paloapuyhtiö fuusioitui puolestaan vakuutusyhtiö Auran kanssa. Teollisuuden vakuuttaminen hoidettiin ensin Suomessa sijainneiden ulkomaisten yhtiöiden Suomeen perustamien sivukonttoreiden kautta, kunnes Suomen Sahanomistajien paloapuyhtiö Saha-Palo perustettiin ja Teollisuuden harjoittajien keskinäinen palovakuutusyhtiö 1902, yhtiöt fuusioituivat myöhemmin, jolloin syntyi Teollisuusvakuutus.

Vuonna 1950 Suomessa oli 31 palovakuutustoimintaa harjoittavaa yhtiötä ja 275 paikallista palovakuutusyhdistystä. Suurimmat yhtiöt olivat Teollisuuspalo, Pohjola, Sampo, Saha-Palo, Fennia, Kaupunkien yleinen ja Tarmo.

## Lähteet

## Aiheesta muualla
*Palovakuutukset (Arkistolaitoksen Portti-käyttäjäpalvelu)
Norman Frederick Ticehurst

**Norman Frederick Ticehurst** (1. heinäkuuta 1873 St. Leonards-on-Sea, Sussex – 5. joulukuuta 1969 St. Leonards-on-Sea) oli englantilainen lääkäri ja lintutieteilijä.

Ticehurst opiskeli Clare Collegessa Cambridgen yliopistossa ja Guy's Hospitalissa, josta hän valmistui 1901. Seuraavana vuonna hän perusti lääkärin praktiikan Hastingsiin. 1904 hän pääsi East Sussex Hospitalin, sittemmin Royal East
Sussex Hospital, lääkärikuntaan, ja työskenteli siellä vuoteen 1938 asti. Ensimmäisessä maailmansodassa hän palveli lääkintäupseerina Normanhurst Military Hospitalissa Battlessa. Toisen maailmansodan aikana hänet kutsuttiin uudelleen töihin sairaalaan, josta hän 1946 jäi lopullisesti eläkkeelle, ja muutti eläkepäiviksi Kentin Smallhytheen.

Työnsä ohessa Ticehurst tutki lintuja. Hänen kirjallinen tuotantonsa käsitti lukuisia tieteellisiä artikkeleita, muun muassa keltavästäräkin luokittelusta. Hän oli British Ornithologists' Unionin jäsen, oli toimittamassa British Birds-lehteä, oli yksi teoksien *Handbook of British Birds* (1938) ja *A Practical Handbook of British Birds* kirjoittajista, ja julkaisi kirjan Kentin linnustosta *History of the Birds of Kent* (1909). Hän oli keskiaikaisten arkeologisten kyhmyjoutsenlöytöjen ja lajin tutkimuksen asiantuntija, ja julkaisi aiheesta kirjan *The Mute Swan in England, its History and the Ancient Customs of Swan-Keeping* (1957). Hänen veljensä Claud Buchanan Ticehurst oli myös arvostettu lintutieteilijä.

Ticehurst oli perheellinen. Hänellä oli kolme lasta, joista poika Richard on lääkäri jo neljännessä polvessa, ja työskentelee myös Royal East Sussex Hospitalissa.

## Lähteet
*Muistokirjoitus (Ibis 112.) 
*Muistokirjoitus (''British Medical Journal'', 3. tammikuuta 1970)
Weinstein

**Weinstein** tai **Vainštein** voi tarkoittaa:

## Sukunimenä

* Eric Weinstein (s. 1965), yhdysvaltalainen matemaatikko, taloustieteilijä ja toimitusjohtaja
* Garri Weinstein, *Garri Kasparov* (s. 1963), venäläinen shakinpelaaja
* Harvey Weinstein (s. 1952), yhdysvaltalainen elokuvatuottaja
* Jac Weinstein (1883–1976), suomalainen liikemies, kirjailija ja impressaari
* Josh Weinstein (s. 1966), yhdysvaltalainen televisiotuottaja ja -käsikirjoittaja
* Leslie Weinstein, *Leslie West* (1945–2020), yhdysvaltalainen rock- ja blueskitaristi, -laulaja ja -lauluntekijä
* Lev Vainštein (1916–2004), neuvostoliittolainen ampuja ja olympiamitalisti
* Paul Weinstein (1878–1964), saksalainen yleisurheilija
* Samuil Vainštein (Weinstein) (1894–1942), venäläinen shakinpelaaja

## Muita merkityksiä

* The Weinstein Company, yhdysvaltalainen elokuvastudio
Pounamu

**Pounamu** on Uudessa-Seelannissa esiintyvä kova kivilaji. Englannin kielessä sitä kutsutaan joskus nimellä *greenstone* tai Uuden-Seelannin jadeksi, sillä se muistuttaa jadea. Pounamu on maorinkielinen nimitys ja se on korvaamassa käytöstä kahta englanninkielistä nimeä. 

## Esiintymisalue ja arvo
Pounamuta esiintyy vain Uuden-Seelannin Eteläsaarella. Tästä syystä Eteläsaarta onkin nimitetty nimityksillä *Te Wāhi Pounamu* ja *Te Wai Pounamu*. Suurimmat esiintymät ovat Taramakau- ja Arahura-jokien ympärillä Westlandissa, Westlandin rannikolla ja Lake Wakatipun alueella Otagossa. Perinteisesti Arahura-joen esiintymä on ollut kaikkein tärkein Poutini Ngāi Tahu -heimolle. Erityisen tärkeä on ollut sen sivujoki Waitaiki. Koko esiintymä alue kuuluu Ngāi Tahu -heimon alueisiin. Maoreille ja erityisesti Ngāi Tahuille pounamu on ollut samassa arvossa kuin kulta eurooppalaisille. Eteläsaaren heimot käyttivät kaikki sitä ja sitä kaupattiin suurissa määrin myös Pohjoissaarelle.

## Muodostuminen
Pounamu muodostuu nefriitistä ja serpentiniitistä. Ne puolestaan syntyvät maan sisällä noin kymmenen kilometrin syvyydessä. Kuumat nesteet aiheuttavat kemiallisen reaktion maan kuoren sisällä paikoissa, joissa sedimentti- ja vulkaaniset kivilajit kohtaavat. Näissä reaktioissa syntyy pounamua. Eteläsaarten vuoristojen kasvaessa pounamua nousi maan pintaan. Sitä esiintyy ohuina esiintyminä yleensä serpentiniitin yhteydessä. Vesieroosion takia sitä irtoaa kivestä ja joillakin alueilla irtonaisia pounamun paloja voi löytää nopeastikin.

## Lähteet

## Aiheesta muualla
Yleisurheilu kesäolympialaisissa 1952 – miesten 100 m

Helsingin olympiakisojen miesten 100 metrin juoksuun osallistui 72 urheilijaa edustaen 33 kansallisuutta. Kilpailupäivät olivat 20.–21. heinäkuuta. Virallisissa tuloksissa käytettiin käsiaikaa, jossa on aikamoisia heittoja, esimerkiksi Tavisalon sähköinen aika viidennessä erässä oli 11,30.

## Ensimmäiset alkuerät

Jokaisesta erästä kaksi nopeinta jatkoon.

**Erä yksi**

**Erä kaksi**

**Erä kolme**

**Erä neljä**

**Erä viisi**

**Erä kuusi**

**Erä seitsemän**

**Erä kahdeksan**

**Erä yhdeksän**

**Erä kymmenen**

**Erä yksitoista**

**Erä kaksitoista**

## Toiset alkuerät

Jokaisesta erästä kolme nopeinta jatkoon.

**Erä yksi**

**Erä kaksi**

**Erä kolme**

**Erä neljä**

## Välierät

Kummastakin erästä kolme nopeinta loppukilpailuun.

**Erä yksi**

**Erä kaksi**

## Loppukilpailu

## Lähteet
* Tulokset puolaksi 

### Viitteet
Risto Taimi

**Risto Tapani Taimi** (30. lokakuuta 1932 Turku – 18. maaliskuuta 2006 Turku) oli suomalainen urheilutoimittaja.

Taimi työskenteli vuonna 1953 alkaneella toimittajanurallaan pisimpään Turun Sanomien palveluksessa. Hän aloitti vuonna 1978 lehden urheilutoimituksen päällikkönä ja jäi eläkkeelle vuonna 1997 lehden erikoistoimittajana. Vuosina 1971–1973 hän toimi Suomen Urheilulehden päätoimittajana. Hän työskenteli urallaan myös muun muassa TUL-lehden ja Veikkaajan toimittajana sekä Työväen Urheiluseurojen Keskusliiton (TUK) tiedotuspäällikkönä.

Taimi oli tekemässä muutamia kirjoja. Hän kirjoitti muun muassa Pekka Vasalan muistelmateoksen *Mitalin toinen puoli* (1974) sekä Turun Toverien historiikit *50 vuotta urheilun hyväksi* (1979) ja *Turun Toverit 1979–1989* (1989). Hän oli myös tekemässä Turun Lyseon, josta itse kirjoitti ylioppilaaksi vuonna 1952, 90-vuotisjuhlakirjaa *Matkalla elämään* (1993) ja 100-vuotisjuhlakirjaa *Tulevaisuutta rakentamassa* (2003).

Taimi sai työstään urheilun parissa Suomen liikuntakulttuurin ja urheilun kultaisen ansioristin vuonna 2003. Suomen Valmentajat ry nimesi hänet vuonna 1996 vuoden toimittajaksi ja Suomen Urheiluliitto palkitsi hänet vuonna 1997 Lasse Virén -mitalilla. Hänen saamiinsa kunnianosoituksiin kuului myös Turun Urheilutoimittajien Kerhon kunnianpuheenjohtajuus, joka myönnettiin hänellä vuonna 2001 hänen toimittuaan sitä ennen kaksi vuosikymmentä kerhon puheenjohtajana.

Taimen puoliso oli muotitoimittaja Eija Taimi. Hän jäi leskeksi 1980-luvulla.

## Lähteet